กองทุนทดแทนผู้ประสบภัยลดขั้นตอนจ่ายค่าเสียหายเหลือ 25 นาที
คปภ.เผยกองทุนทดแทนผู้ประสบภัยลดขั้นตอนจ่ายค่าเสียหายเหลือ 25 นาที
31 ก.ค. 2553

คปภ.เผยกองทุนทดแทนผู้ประสบภัยลดขั้นตอนจ่ายค่าเสียหายเหลือ 25 นาที
สำนักงานคณะกรรมการกำกับและส่งเสริมการประกอบธุรกิจประกันภัย(คปภ.) รายงานผลการดำเนินงานสำคัญในรอบปี 2552 ของ กองทุนทดแทนผู้ประสบภัย ว่า สามารถลดขั้นตอนการจ่ายค่าเสียหายเบื้องต้นจาก 45 นาที เหลือเพียง 25 นาที ซึ่งลดลงอย่างต่อเนื่องนับตั้งแต่มีการกำหนดให้สำนักงานกองทุนทดแทนผู้ประสบภัยจ่ายค่าเสียหายเบื้องต้นให้แก่ผู้ประสบภัยให้เสร็จสิ้นภายใน 7 วัน นับแต่วันที่ได้รับคำร้องขอ ตามาตรา 25 แห่งพระราชบัญญัติคุ้มครองผู้ประสบภัยจากรถ พ.ศ. 2535 ซึ่งเริ่มแผนลดขั้นตอนการจ่ายค่าเสียหายมาตั้งแต่ปี 2548 จาก 7 วัน เหลือ 3.5 วัน และในปี 2549 ลดลงเหลือ 1 ชั่วโมง 10 นาที และ ในปี 2550-2551 ลดลงเหลือ 45 นาที และตั้งแต่ปี 2552 เป็นต้นไป จาก 45 นาที เหลือเพียง 25 นาที ซึ่งผลการดำเนินงานประสบผลสำเร็จอย่างดียิ่ง